**OBRAZLOŽENJE ZA**

**NACRT PRIJEDLOGA PRAVILNIKA O STJECANJU STATUSA SPECIJALISTA IZ UŽE SPECIJALNOSTI**

Pravilnikom o stjecanju statusa specijalista uže specijalnosti uređuje se postupak stjecanja statusa specijalista iz uže specijalnosti doktora medicine specijalistima s višegodišnjim radnim iskustvom na poslovima i aktivnostima određene uže specijalnosti.

U upravnom postupku pred Ministarstvom zdravstva doktor medicine bez uže specijalnosti podnosi zahtjev i dokaze o ispunjavanju uvjeta iz Pravilnika.

Hrvatska liječnička komora daje mišljenje o radu doktora medicine specijalista na području uže specijalnosti na temelju prethodno pribavljenog pozitivnog mišljenja nadležnog stručnog društva.